অগ্নিকাণ্ডে ক্ষতিগ্রস্ত হল বালিগঞ্জ সায়েন্স কলেজের প্রাণিবিদ্যা বিভাগের একাধিক গবেষণাগার এবং বিভাগীয় সংগ্রহশালা। সোমবার বিকেল সাড়ে ৫টা নাগাদ মূল ভবনের দোতলায় আগুন লাগে। খবর পেয়ে দমকলের ১২টি ইঞ্জিন প্রায় দু’ঘণ্টার চেষ্টায় আগুন নিয়ন্ত্রণে আনে। আগুন লাগার সময় বেশ কয়েকজন ছাত্রছাত্রী ভবনের উপরের কয়েকটি তলায় আটকে পড়েছিলেন বলে পুলিশ জানিয়েছে। তাঁদের মধ্যে আতঙ্ক ছড়ায়। ধোঁয়ায় কয়েকজন অসুস্থও হয়ে পড়েন। তবে দমকলের সাহায্যে ওই ছাত্রছাত্রীদের নিরাপদেই উদ্ধার করা সম্ভব হয়েছে।